open-index/open-wikipedia-markdown huggingface dataset:
Austin Amissah

**Austin Neeabeohe Evans Amissah** (født 3. oktober 1930, død 20. januar 2001) var en ghanesisk advokat, dommer og akademiker. I 1983 vant han Noma-prisen for litteratur publisert i Afrika for *Criminal Procedure in Ghana*.

Amissah ble født Accra i Ghana. Han studerte ved Jesus College i Oxford og ble advokat ved Lincoln’s Inn i 1955. Han var riksadvokat i Ghana fra 1962 til -66, før han ble dommer i appellretten fra 1966 tiil -76. Mellom 1969 og 1974 var han professor, og rektor, ved juridisk fakultet ved University of Ghana og formann for den ghanesiske lovreformkommisjonen fra 1969 til 1975. Han ble utnevnt til regjeringsadvokat og justisminister i 1979 og var dommer for appelldomstolen i Botswana fra 1981 til 2001, inkludert en periode som preident for instansen.  

Han gav ut publikasjoner som *Criminal Procedure in Ghana* (1982, vinner av Noma-prisen), *The Contribution of Courts to Government: a West African view* (1981) og *Arbitration in Africa* (1996).  

Amissah døde i London i 2001, hvor han hadde bodd siden 1982.

## Referanser
Lasse Tur

**Lasse Tur** (født 9. juni 1954 i Oslo) er en norsk flyfotograf. Han startet fotokarrieren i 1972, og har vært flyfotograf siden 1988. 

I 2010 ga han ut den første boken i flyfotobokserien Sett fra oven. Serien ble laget dels sammen med journalist og forfatter Odd Helge Brugrand og pilot Oddmar Stenhaug. Fra 2013 foregikk samarbeidet om utgivelser av bøker med flere aktører og i Estland. I 2021 ble samarbeidet med Cappelen Damm etablert med utgangspunkt i utgivelsen av en ny flyfotobok over Oslo.

I september 2021 startet han et omfattende arbeid vedrørende etablering at en stor serie med NFT-er.

## Utgivelser
* *Oslo sett fra oven* (2010) 
* *Asker og Bærum sett fra oven* (2011) 
* *Drammen sett fra oven* (2011) 
* *Lærdal sett ovanfrå* (2011) 
* *Årdal sett ovanfrå* (2011) 
* *Nesodden sett fra oven* (2011) 
* *Bergen sett fra oven* (2011) 
* *Nesøya sett fra oven* (2012) 
* *Lier sett fra oven* (2012) 
* *Voss sett ovanfrå* (2012) 
* *Elverum sett fra oven* (2012) 
* *Gjøvik sett fra oven* (2012) 
* *Lillehammer sett fra oven* (2012) 
* *Hamar sett fra oven* (2012) 
* *Groruddalen sett fra oven* (2013) 
* Tallinn linnulennult (2013) 29
* *Gaustatoppen sett fra oven* (2014) 
* *Norsk kulturlandskap - sett fra oven* (2014) 
* *Jotunheimen sett fra oven* (2014) 
* *Jotunheimen seen from above* (2014) 35725
* Norske veikryss sett fra oven (2014) 
* Tallinn: vanalinn linnulennult (2014) 
* Tallinn: Old town seen from above (2014)  
* Oslo. Byen fra skyen (2022) 80

## Eksterne lenker
* https://lassetur.com/
* https://twitter.com/lassetur
* https://opensea.io/Lasse_Tur
* https://www.facebook.com/lasse.tur/
* https://opensea.io/assets?search&#x5B;query&#x5D;=lassetur
Odd Helge Brugrand

**Odd Helge Brugrand** (født 29. august 1972 i Lærdal) er en norsk forfatter og journalist. Han begynte i lokalavisen Sogn Avis i 1997 og har siden arbeidet i *[[Adresseavisen]]*, VG og *[[Aftenposten]]*. Fra september 2004 har han vært frilans utenriksreporter i Baltikum med base i Tallinn, Estland.

I august 2010 debuterte han på Kagge Forlag med *16 år og Hitlers soldat*. I desember 2010 innledet han samarbeidet med Lasse Tur og pilot Oddmar Stenhaug om flyfoto-bokserien *Sett fra oven*.

I mai 2010 debuterte han som skuespiller i den russiske fjernsynsfilmen Обратный путь - som betyr «Tilbake». Filmen ble innspilt i Estland, Finland og Russland av regissørparet Vladimir og Olga Bassov for TV-kanalen TV Россия.

Fra mai 2016 har Brugrand vært reporter i NRK.

## Bibliografi
* *16 år og Hitlers soldat* (2010)
* *Oslo sett fra oven* (2010)
* *Asker og Bærum sett fra oven* (2011)
* *Drammen sett fra oven* (2011)
* *Lærdal sett ovanfrå* (2011)
* *Årdal sett ovanfrå* (2011)
* *Nesodden sett fra oven* (2011)
* *Bergen sett fra oven* (2011)
* *Nesøya sett fra oven* (2012)
* *Lærdal kviss* (2012)
* *Lier sett fra oven* (2012)
* *Voss sett ovanfrå* (2012)
* *Elverum sett fra oven* (2012)
* *Gjøvik sett fra oven* (2012)
* *Lillehammer sett fra oven* (2012)
* *Hamar sett fra oven* (2012)

## Referanser


## Eksterne lenker
* Brugrand hos Kagge
* brugrand.com
* Obratnoi Put, på YouTube
Mandalskameratene i 2012

**Sesongen 2012 spilte [[Mandalskameratene]]** i 2. divisjon, slik de også gjorde det sesongen før. Lagets trener var Morten Hønneland. MK rykket ned til 3. divisjon etter å ha kommet på en 13.-plass.

## Tabellen

## Treningskamper

## Seriekamper

## Cupkamper

## Statistikk
### Målscorere

### Kort

## Mandalskameratene 2
Reservelaget til Mandalskameratene spilte i 2012 i 6. divisjon. Laget endte på en 1.-plass med 55 poeng.

### 6. divisjon, Agder, avdeling 3

NB! Ingen resultat på / - / (21. sep)

## Kvalifisering til [[5. divisjon fotball for menn 2013|5. divisjon 2013]]

## Spillere
### Spillerstallen 2012

## Se også
* 2. divisjon 2012, avdeling 3
* Oddsenligaen 2012
Dæhlenengen Ski- og Ballklubb

**Dæhlenengen Ski- og Ballklubb** (stiftet 18. mars 1916) var et idrettslag fra Grünerløkka i Oslo. Klubben drev med bandy, fotball og skisport og hadde sitt hovednedslagsfelt like nord for Dælenenga idrettsplass. Dæhlenengen ble kretsmester i fotball klasse C i 1925, klasse D i 1926 og i klasse B i 1928. Fra 1929 til 1935 spilte klubben i osloseriens A-klasse. John Bøhleng representerte Dæhlenengen på landslaget i 1933.

30. oktober 1940 ble klubben slått sammen med naboen *[[Sportsklubben Strong]]*, og navnet på sammenslutningen ble vedtatt å være *Sportsklubben Trym*. På grunn av okkupasjonen og idrettsstreiken var det imidlertid ingen aktivitet i foreningen før i 1945. Like etter frigjøringen ble det på generalforsamling vedtatt at sammenslutningen skulle ta tilbake navnet Strong. I 1952 slo Strong seg sammen med to andre Grünerløkka-klubber til *[[Grüner Idrettslag]]*.

## Referanser
Liste over fjell på Io

Dette er en **liste over navngitte fjell på [[Io (måne)|Io]]**, en av Jupiters måner, hvor mer enn 135 fjell på overflaten har blitt identifisert. Til tross for den omfattende vulkanismen som finner sted på Io er de fleste fjellene dannet gjennom tektoniske prosesser. Disse formasjonene har et snitt på 6&nbsp;km i høyde og når på det høyeste 17.5&nbsp;±&nbsp;1.5&nbsp;km ved de sørlige Boösaule Montes. Fjellene fremstår ofte som store (gjennomsnittsfjellet er 157&nbsp;km langt), isolerte formasjoner uten noen tilsynelatende globale tektoniske mønstre fremhevet, som er tilfellet på jorden. For å støtte denne enorme topografien som er observert ved disse fjellen kregves det at sammensetningen stort sett består av silikater, i motsetning til svovel.

## Liste over navngitte fjell på Io
Den følgende tabellen lister de positive topografiske formasjonene (fjell, platåer, skjoldvulkaner og lagdelte sletter) som har fått navn av Den internasjonale astronomiske union. Koordinater og lengder kommer fra nettsiden USGS som styrer nomenklaturlisten. Informasjon om høyder kommer fra Paul Schenks artikkel «The mountains of Io: Global and geological perspectives from Voyager and Galileo» fra 2001. Når navnet refererer til flere fjell er det den høyeste toppen fra Schenk *et al.* 2001 som er listet. De høydene som kommer fra andre kilder er merket med note i tabellen. Fjell med flere høyder kommer av usikkerhet på grunn av ulike metoder som er brukt for å bestemme høyden av fjellet.

## Se også
*Liste over regioner på Io
*Liste over vulkanske formasjoner på Io

## Referanser


## Eksterne lenker
* USGS: Io nomenclature
* USGS: Io nomenclature: mountains
* Io's Tall Mountains &ndash; Planetary Society article
* Io Mountain Database, including those without official names
Vararepresentant til Stortinget

En **vararepresentant til Stortinget** møter på Stortinget i stedet for en stortingsrepresentant når denne har lovlig fravær. Vararepresentantene hentes fra valglistene slik at den som umiddelbart følger etter den sist innvalgte for et politisk parti møter som vararepresentant hvis en fast innvalgt representant er fraværende. Hvis flere innvalgte stortingsrepresentanter for partiet er fraværende, hentes det tilsvarende antall vararepresentanter.

Hver valgliste skal så vidt mulig tildeles så mange vararepresentanter som den får representanter, med tillegg av tre.

På grunn av maktfordelingsprinsippet skal stortingsrepresentanter som er medlem av regjeringen – eller er statssekretærer, ikke møte i Stortinget. De blir derfor i perioden erstattet av en vararepresentant.

De som ikke er innvalgt på Stortinget, er formelt kun vararepresentanter når de møter som sådan i Stortinget. Dette gjelder også vararepresentanter som møter fast over et lengre tidsrom. Men hvis en vararepresentant formelt *erstatter* en valgt stortingsrepresentant, for eksempel på grunn av stortingsrepresentantens dødsfall, blir vararepresentanten stortingsrepresentant og omtales som sådan.

## Se også
* Vararepresentant
* Suppleant
* Valgordning i Norge
* Stortingsvalg

## Referanser
Frostforvitring

**Frostforvitring** er flere former for mekanisk forvitring av bergarter forårsaket av vann som fryser til is. Ordet **frostsprengning** betegner både forvitring av naturlige bergarter og tilsvarende skader på menneskeskapte konstruksjoner og anlegg.

Sprekker i berggrunnen er ofte fylt med vann, som fryser om vinteren. Når vann fryser, øker volumet med 9&nbsp;% og denne volumutvidelsen utvider sprekkene. Frostforvitring har skapt urer og blokkmark og forårsaker steinsprang.

## Litteratur
*
Andres Haugmoen

**Andres Haugmoen** (født 12. januar 1884 i Heddal, død 26. juni 1972) var en politiker og arbeidsformann på Eydehavn.

Sønn av gårdbrukerne Anne og Halvor Haugmoen, eldst i en søskenflokk på ni. Giftet seg med Berga Amalie Henriksen (1892–1952) fra Eydehavn. 

Arbeidet som stikningsformann på kraftstasjonen Vemork på Rjukan i fem år fra 1907. Søkte seg til arbeid på Arendal Smelteverk, og ankom Eydehavn (dengang Næs) 25. april 1912. Etter å ha arbeidet kort tid på smelteverket begynte han 1. august 1913 på Nitriden på Eydehavn, og arbeidet der til han gikk av med alderspensjon i 1949. Var formann på Nitriden. Satt som varaordfører i Stokken kommune, og rykket opp som ordfører 1. juli 1921 da kommunens første ordfører ble utnevnt til lensmann, og måtte fratre stillingen sin. Satt som ordfører kun frem til årsskiftet grunnet nytt kommunevalg. Var første formann i Eydehavn Idrettsforening og i skolestyret, i tillegg til flere andre verv. Deltok sterkt i arbeidet med å bygge opp infrastrukturen på Eydehavn med å stikke ut tomter, veier, kloakk og vannledninger.

Haugmoen var medlem av Arbeiderpartiet, men gikk over i Norges Socialdemokratiske Arbeiderparti  grunnet partisplittelsen i 1921.

## Referanser


## Kilder
* Andres Haugmoen – Stokken historielag, 1992 (PDF-fil)

## Eksterne lenker
* Slektside fra etterkommerne til Andres Haugmoen
Utforskning av Io

**Utforskningen av Io**, Jupiters tredje største måne, begynte med oppdagelsen i 1610 og fortsetter den dag i dag med jordbaserte observasjoner og besøk av romsonder som befinner seg i det jovianske systemet. Den italienske astronomen Galileo Galilei var den første til å registrere en observasjon av Io den 8. januar 1610 selv om Simon Marius også kan ha observert Io rundt samme tid. Ved hjelp av Keplers lover for planetenes bevegelser og lysets hastighet bidro observasjoner av Io og de andre galileiske månene til kartmakere og landmålere kunne gjøre målinger av lengdegrader på 1800-tallet. Basert på efemerider produsert av astronomen Giovanni Cassini og andre utarbeidet Pierre-Simon Laplace en matematisk teori for å forklare den resonante banen til tre av Jupiters måner &ndash; Io, Europa og Ganymedes. Denne resonansen ble senere funnet å ha en stor effekt på geologien til de tre månene. Forbedret teknologi på teleskopene mot slutten av 1800-tallet og begynnelsen av 1900-tallet gjorde det mulig for astronomer å se storskala overflateformasjoner på Io og å anslå diameteren, massen og sammensetning av overflaten. På 1960-tallet ble den tidligere ukjente effekten på Jupiters magnetfelt også oppdaget.

## Noter og referanser
;Noter


;Sidehenvisninger




## Litteratur
*

## Se også
*Utforskning av Jupiter
Etiopia under OL

**[[Etiopia]]** deltok første gang i olympiske leker under Sommer-OL 1956 i Melbourne og har siden deltatt i alle sommerleker unntatt Sommer-OL 1976 i Montréal, Sommer-OL 1984 i Los Angeles og Sommer-OL 1988 i Seoul. Etiopia deltok første gang i vinterlekene under Vinter-OL 2006 i Torino, og deltok også under Vinter-OL 2010 i Vancouver.

## Medaljeoversikter

## Eksterne lenker
* Etiopias OL-statistikk på Olympedia.org
* Etiopias OL-statistikk  på Sports-reference.com
Altdorf

**Altdorf** er hovedstaden i kantonen Uri i Sveits. Byen ligger ved elva Reuss, 462 meter over havet, og syd for sjøen Vierwaldstättersee.

Det var i Altdorf Wilhelm Tell ifølge legenden skal ha skutt eplet av hodet til sin sønn.

## Referanser


## Eksterne lenker
*
Phasis

* se Systematisk inndeling

***Phasis*** er en slekt av dagsommerfugler som hører til familien glansvinger (Lycaenidae).

## Utseende
Små til middelsstore (vingespenn 25-40 millimeter) dagsommerfugler. Disse arten har to ganske korte stjerter på bakvingen. Oversiden er oransje med brune flekker, undersiden brunoransje til svartbrun med uregelmessige, hvite flekker.

## Levevis
Disse sommerfuglene lever i de unikt sørafrikanske landskapstypene fynbos og karoo. Larvene lever på busker i slektene *[[Rhus]]* (familien Anacardiaceae) og *Melianthus* (Melianthaceae) som er bebodd av maur i slekten *Crematogaster*.

Larvene holder seg inne i maur-koloniene om dagen, men kommer ut for å ete om natten.

## Utbredelse
Denne slekten er endemisk for Kapp-området i Sør-Afrika.

## Systematisk inndeling
Arter som i dag blir regnet til flere andre slekter, blant andre *[[Trimenia (sommerfugl)|Trimenia]]*, ble før plassert i denne slekten.

* sommerfugler (Lepidoptera)
** gruppe / overfamilie dagsommerfugler (Papilionoidea) 
*** familie glansvinger (Lycaenidae) 
**** undergruppe Lycaeninae (i vid forstand)
***** underfamilie Aphnaeinae
****** slekten ***Phasis*** Hübner, 1819
******* *[[Phasis braueri]]* Dickson, 1968
******* *[[Phasis clavum]]* Murray, 1935
******* *[[Phasis pringlei]]* Dickson, 1977
******* *[[Phasis thero]]* (Linnaeus, 1764)

## Kilder
* Brower, Andrew V. Z. 2007. ''Phasis'' i The Tree of Life Web Project, http://tolweb.org/
* www.funet.fi – ''Phasis''

## Eksterne lenker
* 
* Bilde av ''Phasis pringlei''
Trimenia (sommerfugl)

* se Systematisk inndeling

***Trimenia*** er en slekt av dagsommerfugler som hører til familien glansvinger (Lycaenidae).  

## Utseende
Små til middelsstore (vingespenn 25-40 millimeter) sommerfugler. Ulikt de fleste andre Aphnaeinae har de knapt synlige stjerter på bakvingene, men det er en innskjæring ved bakhjørnene slik at kantene onkring den stikker litt ut. Oversiden er oransje og brun, undersiden brunlig med små, uregelmessige, hvite flekker.

## Levevis
I alle fall én av artene har larver som lever sammen med maur.

## Utbredelse
Denne slekten er endemisk for Sør-Afrika.

## Systematisk inndeling

* sommerfugler (Lepidoptera)
** gruppe / overfamilie dagsommerfugler (Papilionoidea) 
*** familie glansvinger (Lycaenidae) 
**** undergruppe Lycaeninae (i vid forstand)
***** underfamilie Aphnaeinae
****** slekten ***Trimenia*** Tite & Dickson, 1971
******* *[[Trimenia argyroplaga]]* (Dickson, 1967)
******* *[[Trimenia macmasteri]]* (Dickson, 1968)
******* *[[Trimenia malagrida]]* (Wallengren, 1857)
******* *[[Trimenia wallengrenii]]* (Trimen, 1887)
******* *[[Trimenia wykehami]]* (Dickson, 1969)

## Kilder
* Brower, Andrew V. Z. 2007. ''Trimenia'' i The Tree of Life Web Project, http://tolweb.org/
* www.funet.fi – ''Trimenia''

## Eksterne lenker
* 
* Bilde av ''Trimenia malagrida''
Scandinavian School of Brussels

**Den Skandinaviske Skolen i [[Brussel]]** (**Scandinavian School of Brussels**, forkortelse **SSB**) er en skole som ligger i Waterloo i Belgia. Skolen har ca. 400 elever i alderen 2-19 år fordelt på forskjellige trinn. Skolen kan tilby barnehage, grunnskole og videregående skole. Elevene kommer hovedsakelig fra Norge, Sverige, Danmark og Finland, men også islendinger har mulighet til å få en skoleplass. SSB følger de ulike nasjonale læreplanene i svensk og norsk i både grunnskolen og på videregående. Grunnskolen følger i tillegg den finske læreplanen, men på videregående må finske elever velge mellom den svenske læreplanen og International Baccalaureate (IB). Danskene følger det norske programmet på grunnskolen, og på videregående må de ta IB. 

Skolen har per i dag ca. 50 lærere fra 13 forskjellige land. De underviser på engelsk, fransk og nordiske språk. Elevene har i tillegg mulighet til å studere spansk. Skolen har også et internat som i dag holder ca. 50 ungdommer i alderen 15-19 år. 

## Historie
Den skandinaviske skolen i Brussel er fra gammelt av kalt Ecole Reine Astrid. Skolen ble først opprettet i 1973 som en svensk skole under hovedmannskap av «Svenska klubben i Bryssel». Skolen ble utviklet til både svensk og norsk skole med skolestyre fra begge land i 1976. I 1978 ble det klart at styret ved skolen skulle bestå av halvparten nordmenn og halvparten svensker. Budsjettet skulle også være likt for begge land. I 1985 ble skolen godkjent som norsk videregående skole og som IB-skole.
I oktober 1987 ble det laget et forslag til statusendring av Ecole Reine Astrid. Skolen skulle også bli en finsk skole med samme forutsetninger som den svenske og norske virksomheten. Samme året ble skoleområdet forstørret med 2000m² samt en villa. To år senere ble skolen godkjent av det finske skolesystemet som finsk grunnskole i utlandet. 

I 1991 ble Ecole Reine Astrid utvidet ved leie og renovasjon av hele skoleområdet i Argenteuil på 3000m². Skolen ble godkjent som en selvstendig svensk «gymnasieskola» og i 1992 leide skolen dermed enda et skolebygg på Argenteuil. I 1993 ble skolens fremtid garantert ved at hele Domaine D’Argenteuil ble kjøpt opp av stiftelsen Fond Reine Astrid.

Den norske delen brøt ut i 2013 of formet sin egen skole kalt Den Norske Skolen i Brussel (DNSB) som ligger ved samme campus. DNSB tilbyr utdanning for grunnskole nivå, men elevene må forlate skolen etter 10. klasse. 

## Internat
Skolen har også et tilbud om internat. Dit kommer det elever fra både Sverige, Norge, Finland og Danmark. De fleste elevene som kommer bor som regel ett år, men enkelte velger å bli lenger. Internatet har plass til ca 50 elever, og er hovedsakelig ment for videregående elever.
Internatet ligger rett ved siden av skolebygget, og er et slott fra 1800-tallet som er blitt bygget om til et internat. Slottet ble brukt som administrasjonsbygg under den andre verdenskrig, og senere som yrkesskole før det ble kjøpt opp av «Den Svenska Skolan» og ble til internatet som vi kjenner det i dag. 

## Eksterne lenker
* Scandinavian School of Brussels , offisiell webside
António Jacinto

**António Jacinto** (fullt navn **António Jacinto do Amaral Martins**, født i Luanda, Angola 28. september 1924, død 23. juni 1991 i Lisboa, Portugal) var en angolansk poet og minister.

## Biografi
Etter å ha blitt klarert i Luanda startet Jacinto å jobbe som statstjenestemann. Han gjorde offentlig figur som en protestdikter, og på grunn av sine militante politiske meninger ble han arrestert og sendt konsentrasjonsleiren Tarrafal på Kapp Verde fra 1960 til 1972. Han ble deretter flyttet til Lisboa, hvor han fikk lov til å jobbe som regnskapsfører. Han flyktet i 1973 og ble med i Folkebevegelsen for frigjøring av Angola. Fra Angola ble selvstendig i 1975 og fram til 1978 var han minister for utdanning og kultur.

Han vant Noma-prisen i 1986 for boken *Survivre dans Tarrafal de Santiago*.

## Bibliografi
* António Jacinto, *Poems*, 1961, Éditions Casa dos Estudantes do Império, Lisbon.
* António Jacinto, *Outra vez Vovô Bartolomeu* (Portuguese, Another time Grandfather Bartolomeu), 1979. 
* António Jacinto, *Survivre dans Tarrafal de Santiago* (French, Overlevelse i Tarrafal de Santiago), Éditions INALD (Instituto Nacional do Livro de Disco), 1985, Luanda.

## Utvalgte dikt
* *O grande desafio *
* *Poema da alienação*
* *Carta dum contratado*
* *Monangamba* 
* *Canto interior de uma noite fantástica *
* *Era uma vez *
* *Bailarina negra*
* *Ah! Se pudésseis aqui ver poesia que não há! *

## Referanser


## Eksterne lenker
* Biográfia e poemas de António Jacinto
Estland under OL

**[[Estland]]** deltok første gang i olympiske leker under Sommer-OL 1920 i Antwerpen. Tidligere hadde utøvere fra Estland deltatt som en del av Det russiske keiserdømmet. Fra og med Sommer-OL 1952 i Helsingfors til og med Sommer-OL 1988 i Seoul – inkludert vinterlekene i samme tidsrom – deltok utøvere fra Estland som en del av Sovjetunionen. Etter at Estland igjen ble en selvstendig nasjon i 1991, har de deltatt i samtlige påfølgende sommer- og vinterleker.

## Medaljeoversikter

## Eksterne lenker
* Estlands OL-statistikk på Olympedia.org
* Estlands OL-statistikk  på Sports-reference.com
Asterix og gallerne

***Asterix og gallerne*** (orig: *Astérix le Gaulois*) er en fransk-belgisk animert barnefilm om Asterix fra 1967. Filmen er regissert av Ray Goossens og baserer seg på tegneseriealbumet *[[Asterix og hans tapre gallere]]*, fra 1959.

## Handling
Filmen handler om gallerkrigeren Asterix. Romerne har i en årrekke forgjeves forsøkt å erobre den lille landsbyen som er Asterix' hjemby. Centurionen Caius Bonus lar soldaten Galigula Minus kle seg ut som galler, og utstyrer ham med dekknavnet Galigulaminix. Så setter romerne lenker på «Galigulaminix» og fører ham gjennom skogen for å lokke gallerne til å befri ham. Planen lykkes, og slik klarer den romerske spionen å komme seg inn i landsbyen deres. Der oppdager han at gallerne har en trylledrikk som setter dem i stand til å beseire romerne gang etter gang.

Etter å ha avslørt denne hemmeligheten kidnapper romerne trollmannen Miraculix, for å få tak i oppskriften på trylledrikken. Asterix med sin skarpe hjerne redder Miraculix; og sammen klarer de deretter å lure romerne med hårvekst-middel. Senere lykkes Asterix i å overbevise Julius Cæsar om at Caius Bonus ønsker en oppskrift på styrkedråper for å overta keiser-tronen, og Cæsar gir derfor Asterix og Miraculix frihet til å reise hjem.

## Skuespillere
* Roger Carel som Astérix
* Jacques Morel som Obélix.
* Pierre Tornade som Abraracourcix.
* Jacques Jouanneau som Assurancetourix.
* Lucien Raimbourg som Panoramix.
* Pierre Trabaud som Caius Bonus
* Bernard Lavalette som Narrateur
* Robert Vattier
* Michel Puterflam
* Maurice Chevit
* Georges Carmier

## Referanser


## Eksterne lenker
* 
*
Henderson

**Henderson** er den nest største byen i Nevada. Ved folketellingen i 2010 hadde Henderson  innbyggere. Byen ligger i Clark County, om lag 10 kilometer sørøst for Las Vegas. Henderson har fått navnet sitt etter politikeren og advokaten Charles B. Henderson.

## Referanser


## Eksterne lenker
*
Sommerfuggel i vinterland

**«Sommerfuggel i vinterland»** er en sang med tekst og melodi av Halvdan Sivertsen. Sangen var åpningssporet på albumet *[[Ny og naken]]*, utgitt i 1987. Sivertsen sier at «det er en sang om toleranse, og den er like aktuell i dag som da jeg skrev den.»

### Utgivelser
*Ny og naken (1987)
*Hilsen Halvdan (1991)
*40+ (2005)

## Gitarkameratenes versjon

Sivertsen spilte også inn sangen med supergruppen Gitarkameratene, som består av Sivertsen, Øystein Sunde, Jan Eggum og Lillebjørn Nilsen. Sangen ble utgitt på deres debutalbum fra 1989, på plateselskapet Grappa.

## Vinnis versjon

I 2012 spilte den norske hiphop-artisten Vinni inn en coverversjon av sangen i forbindelse med TV-programmet *[[Hver gang vi møtes]]*, og ble i tillegg utgitt som single, med en litt lengre studioversjon. Sangen solgte til platina. Vinni og Sivertsen fremførte sangen sammen under Minnemarkeringen i Oslo 22. juli 2012.

Innspillingen lå åtte uker på VG-lista i 2012, med nummer én som beste plassering.

### Utgivelser
**Hver gang vi møtes* – Halvdan Sivertsens dag (EP) (27. januar 2012)
*Singleutgivelse med studioversjon (3. februar 2012)
**[[Hver gang vi møtes (album)|Hver gang vi møtes]]* (5. mars 2012)

### Listeplasseringer

## Referanser


## Eksterne lenker
* Teksten til Halvdan Sivertsens versjon
* Teksten til Vinnis versjon
Fiji under OL

**[[Fiji]]** deltok første gang i olympiske leker under Sommer-OL 1956 i Melbourne, og har siden deltatt i alle sommerlekene unntatt Sommer-OL 1964 i Tokyo og Sommer-OL 1980 i Moskva. De deltok første gang i vinterlekene under Vinter-OL 1988 i Calgary, og har siden deltatt ytterligere to ganger. Fiji vant sin første medalje under Sommer-OL 2016 i Rio de Janeiro.

## Medaljeoversikter

## Eksterne lenker
* Fijis OL-statistikk på Olympedia.org
* Fijis OL-statistikk  på Sports-reference.com
Carl Stoltenberg

**Carl Peter Stoltenberg** (født 28. januar 1770 i Våle, død 13. november 1830 i Tønsberg) var en norsk forretningsmann og politiker. Han representerte Tønsberg på Riksforsamlingen på Eidsvoll i 1814 og var flere ganger innvalgt på Stortinget. 

## Bakgrunn og virke
Carl Stoltenberg var sønn av sogneprest Mathias Stoltenberg (1725–1798) og Lucie Henriette Monrad (1734–1817). Han hadde tre brødre på farssiden som drev forretning, som alle døde i rask rekkefølge slik at Carl arvet familiens kjøpmannsvirksomhet som tyveåring. Han tjente seg opp en av Tønsbergs største formuer under Napoleonskrigene. 

Han giftet seg  30. september 1797 i Botne med sin kusine Karen Mathea Krefting Bull. Et av deres barn var maleren Matthias Stoltenberg (1799–1871).

I tillegg til å drive som både grossist og detaljist, startet Carl Stoltenberg også virksomhet som skipsreder og eide andeler i andre partsrederi. Stoltenberg gav store pengebidrag til opprettelsen av Universitetet i Oslo i 1811. Boligen hans lå i Nedre Langgate i Tønsberg. Huset ble revet på 1950-tallet. 

Under Riksforsamlingen på Eidsvoll satt han i finanskomiteen og tilhørte Selvstendighetspartiet. Stoltenberg støttet Eidsvollsgarantien som skulle sørge for sanering av pengene gjennom nye riksbanksedler. Den 10. oktober 1814 var han medlem av deputasjonen som møtte Kristian Fredrik. Høsten 1814 ble han valgt inn som representant på det første overordentlige Stortinget, og måtte motvillig stemme for union med Sverige. 

Stoltenberg var medlem av Stortinget fra 1815 til 1816 og satt i komiteene for finans-, skatte-, bank- og pengevesen og komiteen om bergverksloven og Kongsberg Sølvverk. I 1824 satt han i tollkomiteen, protokollkomiteen og komiteen om kjøpstadsskatten. Han deltok også i riksrettssaken mot statsråd Frederik Gottschalk von Haxthausen.

I 1819 overtok han majoriteten av aksjene i Vallø saltverk, som drev med industriell saltutvinning fra sjøvann. På 1820-tallet ble han rammet av den økonomiske krisen i etterkrigsårene, og hans dødsbo i 1830 var konkurs.

## Minnesmerker
I Tønsberg er Stoltenbergs gate og Stoltenbergparken oppkalt etter Carl Stoltenberg. Den 17. mai 1926 ble det avduket et relieff utført av billedhuggeren Carl E. Paulsen. På Stoltenbergs gravsted ble det den 17. mai 1901 avduket en bauta til minne om ham.  

## Referanser


## Litteratur
* Anders Bjønnes m.fl. (redaktører): *Eidsvollsmennene – Hvem var de?*, Norsk Slektshistorisk Forening, Oslo 2014, med eidsvollsmannens biografi, slekt, underskrift, bilde og beskrivelse av hans segl på Grunnloven 17. mai 1814

## Eksterne lenker
* 
* 
* 
*  Carl Peter Stoltenberg – Eidsvoll 1814
The San Francisco Examiner

***The San Francisco Examiner*** er en amerikansk dagsavis eid av det kanadiske medieselskapet Black Press Group. Avisen utgis i San Francisco i California, og Peninsula som ligger like ved. Avisen har kontinuerlig blitt utgitt siden sent på 1800-tallet.

## Referanser
Stans

**Stans** er hovedstaden i kantonen Nidwalden i Sveits.

## Geografi
Stans ligger mellom fjellene Stanserhorn og Buochserhorn og ved foten av Bürgenstock. Kommunen grenser til Ennetmoos og Stansstad i vest, Oberdorf, Ennetbürgen og Buochs ​​i øst og Dallenwil i sør.

43,7 % av totalarealet er jordbruksland. 36,5 % er dekket av skog og skoglandskap, mens 17,2 % er bebygd.

## Næringsliv
61 % av innbyggerne arbeider i tjenestenæringen, 37 % i industrien, og 2 % i primærnæringer.

## Referanser


## Eksterne lenker
*
Richard O’Kelly

**Richard Florence O'Kelly** (født 8. januar 1957 i West Bromwich) er en engelsk fotballspiller og er nå manager for Hereford United FC.

## Managerkarriere

## Referanser
Vallejo Times Herald

***Vallejo Times Herald*** er en avis i byen Vallejo i California. Luther Gibson opprettet avisen *Vallejo Herald* i 1922. Senere samme år, kjøpte han avisen *Vallejo Times* og slo de to avisene sammen. Gibson eide avisen frem til 1974 da han solgte den til Donrey Media Group. I dag eies avisen av MediaNews Group, som tok kontrollen over avisen fra Donrey i 1999.

## Eksterne lenker
* offisiell side – timesheraldonline.com
Ares (andre betydninger)

**[[Ares]]** er krigsguden i gresk mytologi.

**Ares** kan også referere til:

*Arès, kommune i Sør-Frankrike
*Arês, kommune i Brasil
*Ares Vallis, en dal på planeten Mars
*Ronny Hovland, norsk vokalist, kjent som «Ares»
*Ares I, amerikansk bærerakett
*Ares V, amerikansk bærerakett
*Ares IV, amerikansk bærerakett
*ARES FMG, maskinpistol
*Richard Arès, canadisk humanist og skribent
*Ares I-X, testflyvningen med den amerikanske raketten Ares I
*Ares I-Y, planlagt testflyvning med Ares I
*Ares V-1, planlagt testflyvning med Ares V
*Mars (gud), den romerske guden tilsvarende Ares i gresk mytologi
Paavo Lipponens andre regjering

**Paavo Lipponens andre regjering** var Republikken Finlands 67. regjering. Det var en koalisjonsregjering som bestod av Finlands sosialdemokratiske parti, Samlingspartiet, Svenska folkpartiet, Vänsterförbundet og Gröna förbundet. Regjeringen styrte fra 15. april 1999–17. april 2003. De gröna forlot regjeringen 31. mai 2002 i protest mot beslutningen om å bygge kjernekraftanlegg.



## Eksterne lenker
* Hallituksen tiedot ja kokoonpano Statrådet (finsk)
Anneli Jäätteenmäkis regjering

**Anneli Jäätteenmäkis regjering** var Republikken Finlands 68. regjering, hvor partiene Finlands sosialdemokratiske parti, Centern i Finland og Svenska folkpartiet inngikk. Regjeringen, som  styrte i 69 dager 17. april–24. juni 2003, var Finlands fjerde mest kortvarige. Jäätteenmäkiregjeringen ble etterfulgt av Regjeringen Vanhanen I, som stort sett beholdt samme sammensetning. Regjeringens statsminister, Anneli Jäätteenmäki, var Finlands første kvinnelige statsminister.  Det var en historisk hendelse, da såvel republikkens president (Tarja Halonen), som statsminister var kvinner.

## Se også
*Riksdagsvalget i Finland 2003

## Eksterne lenker
*  Hallituksen tiedot ja kokoonpano Statsrådet (finsk)
Josefina Vázquez Mota

**Josefina Vázquez Mota** (født 1961) er en meksikansk politiker, økonom og finanskvinne. Hun er medlem av Partido Acción Nacional (PAN), og var partiets presidentkandidat i valget i juli 2012.

Vázquez har hatt en rekke politiske verv. Hun var blant annet minister for sosial utvikling fra 2000 til 2006, og utdanningsminister fra 2006 til 2009. Fra 2009 til 2011 var hun koordinator for PANs parlamentariske gruppe. 

## Referanser


## Eksterne lenker
*
Matti Vanhanens første regjering

**Matti Vanhanens første regjering** var Republikken Finlands 69. regjering 2003–2007. Da statsminister Anneli Jäätteenmäki (Centern) gikk av på grunn av Irak-skandalen, ble forsvarsminister Matti Vanhanen (centern) hennes etterfølger. Regjeringens partisammensetting ble ikke forandret da Vanhanens tiltrådte. I koalisjonen inngikk Centern, socialdemokraterna og Svenska folkpartiet.

Matti Vanhanen fortsatte som statsminister etter valget i 2007, men da med en ny regjering med en annen partisammensetting, regjeringen Vanhanen II.

 
## Eksterne lenker
*  Hallituksen tiedot ja kokoonpano Statrådet (finsk)
Palle Fleischer

**Palle Rømer Fleischer** (født 25. oktober 1781 i Moss, død 4. april 1851 i Christiania) var en norsk offiser og eidsvollsmann.

Fleischer var født i Moss. I 1800 ble han fenrik i Det norske jegerkorps, året etter sekondløytnant. Fra 1808 var han kaptein i Norske livregiment, i 1813 kaptein og kompanisjef i Norske jegerkorps i Larvik. Hans nærmere bopel i byen er ukjent. Fleischer var utsending for Det norske jegerkorps på riksforsamlingen på Eidsvoll i 1814. Han tilhørte unionspartiet.

I 1814 ble han utnevnt til major i hæren og adjutant hos kronprins Karl Johan. Fra 1815 til 1817 overadjutant i generalstaben og underkommandant på Akershus festning. 1817 ble han oberstløytnant og sjef for gevorbne musketerkorps i 1. akershusiske brigade, oberst året etter. Generaladjutant fra 1823, generalmajor 1825 og generalløytnant i 1835. I perioden 1825 til 1844 var han førsteadjutant hos kongen. I 1836 var han medlem av kommisjonen om Norges forsvarsverk («befæstningsvesen»). Statsråd og sjef for Armédepartementet 25. oktober 1837, fikk avskjed 16. november 1848 etter flere avskjedssøknader.

Fleischer ble i 1838 tildelt storkorset av Sverdordenen.

## Familie
Palle var sønn av Tøger Christian Fleischer (1739–1797) og Alhed Rømer (1752–1832). Faren var av den slekten Fleischer som kom til Norge fra Tyskland på 1600-tallet. Palle ble gift i 1802 med Maria Flor Kirkgaard (1776–1847). Sønnen Hans Kirkegaard Fleischer (1803–84) ble hoffsjef, mens sønnen Baltazar Sechmann Fleischer (1810–85) ble sjøoffiser.  Palle døde i Larvik i 1851, fire år efter sin hustru, men ble begravet på Krist kirkegård i Christiania, hvor gravmonumentet fortsatt står.

MariaKirkgaardFleischer-OB.00090.jpg | Palle var gift med Maria Flor Kirkgaard (1776–1847)
Hans Kirkegaard Fleischer.jpg | sønnen Hans Kirkegaard Fleischer (1803–84) ble hoffsjef
BaltazarSechmannFleischer-OB.SZ04580.jpg  | sønnen Baltazar Sechmann Fleischer (1810–85) ble sjøoffiser
Ekteparet Fleischers graver.JPG | Palle og Maria på Krist kirkegård


## Referanser

## Kilder
* Tallak Lindstøl *Stortinget og Statsraadet 1814-1914*. Kristiania, 1914
* Anders Bjønnes m.fl (redaktører): *Eidsvollsmennene – Hvem var de?* Norsk Slektshistorisk Forening, Oslo 2014, med biografi av eidsvollsmannen, hans nære slekt og bilde med omtale av seglet på Grunnloven 17. mai 1814.
* Trond Svandal:* Palle Rømer Fleischer med ukjent boel i Larvik*, i Jørn Holme (red.): *De kom fra alle kanter - Eidsvollsmennene og deres hus*, Cappelen Damm 2014, s. 245 -246. ISBN 978-82-02-44564-5
* Terje H. Holm, *[https://nbl.snl.no/Palle_Fleischer Palle Fleischer]* i Norsk biografisk leksikon
## Eksterne lenker
* 
*
Schultz

**Schulz** er et tysk etternavn, avledet fra den middelalderske tittelen Schultheiß, som betegnet en lokal tjenestemann som ledet forvaltningen av et lokalsamfunn eller en slags fogd. En av oppgavene var å samle inn skatter og betale disse inn til territorialherren. Ordet stammer fra denne funksjonen, *Schuld* (skyld) og *heißen* (å kreve inn), og kan forstås som «skyldinnkrever» eller i mer moderne språkbruk som «skatteinnkrever». Navnet har en rekke alternative skrivemåter som Schulz, Schultze og Schulze.

## Personer med navnet

* Johann Abraham Peter Schulz
* Niels (Stockfleth) Schultz
* Eckhardt Schultz
* Alexander Schultz
* Theodore Schultz
* Ernst (Ludvig Emanuel) Schultz
* Mark (Philip) Schultz
* David (Leslie) Schultz
* Hieronymus Schultz
* Carl Schultz
* Børge Johan Schultz
* Johannes Heinrich Schultz
* Josef Schultz
* Niels (Stockfleth) Schultz Nickelsen
* (Thorvald) Christian Norberg-Schultz ''(Schulz)''
* George (Pratt) Schultz ''(Shultz)''

* Schultz' gate holdeplass
* Studenterhuset Schultz' gate
* Schultz & Larsen
Finnmarksløpet 2012

**Finnmarksløpet 2012** startet for  for 32. gang i gågata i Alta sentrum den 10. mars 2012. Det var 149 påmeldte deltagere som er ny rekord.
Godkjent som NM i sledehundkjøring i begge klasser; åpen klasse og 8-spann.

Inger-Marie Haaland ble for andre gang Finnmarksløp Champion og ble dermed norgesmester i langdistanse hundekjøring. Hun har nå to gull på to start, noe bare Sven Engholm har klart før henne. Harald Tunheim tok andreplassen og Robert Sørlie bronsen.

Katy Meyer fra Tyskland, bosatt i Sverige, vant FL500. Hun har fra før tre andreplasser. På de neste plassene kom Ole Wingren, Leif Wilhelmsen og Ole Sigleif Johansen.

## Referanser
Lipaphnaeus

* se Systematisk inndeling

***Lipaphnaeus*** er en slekt av dagsommerfugler som hører til familien glansvinger (Lycaenidae).

## Utseende
Små sommerfugler, bakvingen ender i en lang, tynn stjert. Oversiden er mørk med mer eller mindre tydelig metallglans.

## Utbredelse
Denne slekten er utbredt i sentrale deler av Afrika.

## Systematisk inndeling

* sommerfugler (Lepidoptera)
** gruppe / overfamilie dagsommerfugler (Papilionoidea) 
*** familie glansvinger (Lycaenidae) 
**** undergruppe Lycaeninae (i vid forstand)
***** underfamilie Aphnaeinae
****** slekten ***Lipaphnaeus*** Aurivillius, 1916
******* *[[Lipaphnaeus adema]]* (Plötz, 1880)
******* *[[Lipaphnaeus eustorgia]]* (Hulstaert, 1924)
******* *[[Lipaphnaeus leonina]]* (Sharpe, 1890)
******* *[[Lipaphnaeus loxura]]* (Rebel, 1914)

## Kilder
* Brower, Andrew V. Z. 2007. ''Lipaphnaeus'' i The Tree of Life Web Project, http://tolweb.org/
* www.funet.fi – ''Lipaphnaeus''

## Eksterne lenker
*
Sharp

**Sharp Corporation** er et japansk elektronikkselskap grunnlagt i 1912 i Tokyo. Hovedkontoret ligger i Osaka. Selskapet har omkring  ansatte.

Navnet Sharp er tatt fra en av grunnleggerens første oppfinnelser, blyantpennen Ever-Sharp, som ble funnet opp i 1915 av Tokuji Hayakawa.

## Referanser


## Eksterne lenker
*
Chloroselas

* se Systematisk inndeling

***Chloroselas*** er en slekt av dagsommerfugler som hører til familien glansvinger (Lycaenidae).  

## Utseende
Ganske små (vingespenn 20-25 millimeter) sommerfugler. Bakvingen har to tynne stjerter ved bakhjørnet. Oversiden er brun, noen ganger med metallglans, undersiden brun med hvite flekker.

## Levevis
Larvene lever på busker og trær i erteblomstfamilien (i vid forstand). Disse sommerfuglene finnes særlig i tørre områder.

## Utbredelse
Denne slekten er utbredt i Afrika, med flest arter i den østlige delen, dessuten lever én art i det sørlige Arabia, som biogeografisk er en del av Afrika.

## Systematisk inndeling
Slekten *[[Desmolycaena]]* er tatt opp i *Chloroselas*.

* sommerfugler (Lepidoptera)
** gruppe / overfamilie dagsommerfugler (Papilionoidea) 
*** familie glansvinger (Lycaenidae) 
**** undergruppe Lycaeninae (i vid forstand)
***** underfamilie Aphnaeinae
****** slekten ***Chloroselas*** Butler, 1886
******* *[[Chloroselas arabica]]* (Riley, 1932)
******* *[[Chloroselas argentea]]* Riley, 1932
******* *[[Chloroselas azurea]]* Butler, 1900
******* *[[Chloroselas esmeralda]]* Butler, [1886]
******* *[[Chloroselas mazoensis]]* (Trimen, 1898)
******* *[[Chloroselas minima]]* Jackson, 1966
******* *[[Chloroselas ogadenensis]]* Jackson, 1966
******* *[[Chloroselas overlaeti]]* Stempffer, 1956
******* *[[Chloroselas pseudozeritis]]* (Trimen, 1873)
******* *[[Chloroselas tamaniba]]* (Walker, 1870)
******* *[[Chloroselas taposana]]* Riley, 1932
******* *[[Chloroselas trembathi]]* Collins & Larsen, 1991
******* *[[Chloroselas vansomereni]]* Jackson, 1966

## Kilder
* Brower, Andrew V. Z. 2007. ''Chloroselas'' i The Tree of Life Web Project, http://tolweb.org/
* www.funet.fi – ''Chloroselas''

## Eksterne lenker
* 
* Bilde av ''Chloroselas overlaeti''
Crudaria

* se Systematisk inndeling

***Crudaria*** er en slekt av dagsommerfugler som hører til familien glansvinger (Lycaenidae).  

## Utseende
Små (vingespenn 20-34 millimeter) dagsommerfugler. Bakvingen ender i en kort, tynn stjert ved bakhjørnet. Oversiden er ensfarget gråbrun, undersiden lyst gråbrun med hvite og noen få svarte flekker.

## Levevis
Larvene utvikler seg på unge skudd av akasier (*Acacia* spp.) og slekten *Zygophyllum* (Zygophyllaceae).

## Utbredelse
Denne slekten er utbredt i det sørlige Afrika.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** undergruppe **[[Lycaeninae]]** (i vid forstand)
***** underfamilie **[[Aphnaeinae]]**
****** slekten *Crudaria* Wallengren, 1875
******* *[[Crudaria capensis]]* van Son, 1956
******* *[[Crudaria leroma]]* (Wallengren, 1857)
******* *[[Crudaria wykehami]]* Dickson, 1983

## Kilder

* Brower, Andrew V. Z. 2007. ''Crudaria'' i The Tree of Life Web Project, http://tolweb.org/
* www.funet.fi – ''Crudaria''
## Eksterne lenker
* 
* Bilde av ''Crudaria leroma''
* Bilde av ''Crudaria leroma''
Erikssonia

* se Systematisk inndeling

***Erikssonia*** er en slekt av dagsommerfugler som hører til familien glansvinger (Lycaenidae).

## Utseende
Små til middelsstore (vingespenn 25-40 millimeter), slanke sommerfugler. Både i utseende og atferd ligner de på giftige sommerfugler i slekten *[[Acraea]]*, og etterligner trolig disse. Oversiden er oransje med mørke ytterkanter, undersiden lyst brunlig med noen mørke flekker. Disse artene har ikke noen stjert ved bakvingens bakhjørne.

## Levevis
Artene lever i åpen skog (miombo). Larvene lever på planter i slekten *Gnidia* (familie Thymelaeaceae). De er assosiert med maur. De voksne sommerfuglene har vanligvis en langsom, flagrende flukt liksom *[[Acraea]]*-artene, men kan fly raskere om de må.

## Utbredelse
Denne slekten er utbredt i Afrika.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** undergruppe **[[Lycaeninae]]** (i vid forstand)
***** underfamilie **[[Aphnaeinae]]**
****** slekten *Erikssonia* Trimen, 1891
******* *[[Erikssonia acraeina]]* Trimen, 1891
******* *[[Erikssonia cooksoni]]* Druce, 1905
******* *[[Erikssonia edgei]]* Gardiner & Terblanche, 2010

## Kilder

* Brower, Andrew V. Z. 2007. ''Erikssonia'' i The Tree of Life Web Project, http://tolweb.org/
* www.funet.fi – ''Erikssonia''

## Eksterne lenker
* 
* Bilder av ''Erikssonia edgei''
Utviklings- og kompetanseetaten i Oslo

**Utviklings- og kompetanseetaten i Oslo** (UKE) var Oslo kommunes etat for å utvikle og ivareta kommuneovergripende tjenester, strategier og fellesfunksjoner. Etaten ble omtalt som en serviceetat, og besto av ca. 270 ansatte fordelt på fem avdelinger, og holdt til i Grensesvingen 6 samt Fredrik Selmers vei 6 på Helsfyr.

UKE var organisert under Byrådsavdeling for finans. 

## Tjenester

* Forvalter kommunens økonomisystem, HR-system, e-postsystem og kommunens plattform for intern kommunikasjon
* Utvikler og forvalter innbyggerservice og Oslo kommunes websider
* Drifter kommunens fakturasentral
* Drifter Oslo kommunes kontaktsenter 21 80 21 80
* Intern IT-leverandør, med ansvar for driftstjenester innen IT, inkludert oppfølging av kommunens eksterne driftsleverandører
* Forvalter kommunens IT-infrastruktur og oppgaver knyttet til informasjonssikkerhet
* Lønns- og regnskapstjenester
* Offentlige anskaffelser og samkjøp
* Kompetanseutvikling til ledere og ansatte
* Personalomstilling og støtte ved omstillings- og endringsprosesser i kommunens virksomheter

## Referanser


## Eksterne lenker
*
Kommunikasjonssystem

**Kommunikasjonssystem** er ofte brukt i telekommunikasjon, som er en samling av individuelle kommunikasjonsnettverk, transmisjonssystemer, reléstasjoner og dataterminalutstyr (DTE) som vanligvis er i stand til samkjøring og interoperation for å danne en integrert helhet. Komponentene i et kommunikasjonssystem tjene et felles formål, er teknisk kompatible, bruker felles prosedyrer, respons på kommandoer, og opererer som felles enhet. Telekommunikasjon er en metode for kommunikasjon (f.eks for sportsdekning, massemedia, journalistikk osv.). Et kommunikasjonssubsystem er en funksjonell enhet eller operative montasje som er mindre enn den større montasjen under vurdering.

Det finnes flere former kommunikasjonssystem som f.eks. optisk kommunikasjon, radiokommunikasjon, strømlinjekommunikasjon, duplexkommunikasjon samt andre former for kommunikasjon.
Vesterveien

**Vesterveien** kan være:

*Vesterveien (Arendal)
*Vesterveien (Kristiansand)
*Vesterveien (Bodø)
*Vesterveien (Fauske)
*Vesterveien (Andenes)
*Vesterveien (Farsund)
Sigurd Alf Eriksen

**Sigurd Alf Eriksen** (født 21. februar 1899 i Kristiania, død 20. juli 1991 i Oslo) var en norsk gullsmed, emaljekunstner, maler, kunsthåndverker og lærer ved Statens Håndverks- og Kunstindustriskole. Han beskrives som «en av forgrunnsfigurene i etterkrigstidens norske emaljekunst».

Han var utdannet ved SHKS under Jacob Prytz samtidig som han gikk i lære hos gullsmed J. Tostrup 1914–21. Han studerte videre i Tyskland 1923–26, i Wien 1927 og i Paris og Roma. Han arbeidet som leder av emaljeavdelingen hos Tostrup 1926–46 og som lærer og overlærer i gullsmedkunst og emalje ved SHKS 1938–69. Da han sluttet hos Tostrup etablerte han i 1946 sitt eget atelier, og debuterte samme år både som maler på Høstutstillingen og som kunsthåndverker på Foreningen Brukskunsts utstilling i Kunstnernes Hus. Som pensjonist bodde han i Roma 1971–75, og arbeidet der mest som maler.

Hans kunst omfatter både brosjer, skåler og skrin. Hans komposisjoner er «enten abstrakte eller består av stiliserte organiske motiver». Hn har særlig arbeidet med maleremalje og relieffemalje. Han har utført én offentlig utsmykning: et kors i Krematoriet i Sarpsborg 1961.

Eriksen fikk hederlig omtale ved Triennalen i Milano 1954, han mottok Tostrupmedaljen 1958 og Jacobprisen i 1961. Han er innkjøpt av Kunstindustrimuseet i Oslo, Nordenfjeldske kunstindustrimuseum, Vestlandske kunstindustrimuseum, Cooper-Hewitt Museum, Röhsska museet og Victoria and Albert Museum. Han deltok i flere representative kollektivutstillinger av norsk design i Europa, USA og Tokyo 1952–79. En retrospektiv utstilling av hans emaljekunst ble vist i kunstindustrimuseene i Oslo og Trondheim 1984.

## Referanser
Jan-Lauritz Opstad

**Jan-Lauritz Opstad** (født 4. november 1950 i Sarpsborg, død 21. november 2018) var en norsk kunsthistoriker og tidligere direktør ved Nordenfjeldske Kunstindustrimuseum i Trondheim.

Han hadde en magistergrad i kunsthistorie fra Universitetet i Oslo 1978 med en oppgave om *Norsk emaljekunst 1880-1914*. Han ble ansatt som konservator ved Nordenfjeldske Kunstindustrimuseum i 1978 og ble konstituert direktør året etter. I 1980 ble han ansatt som direktør.

Opstad var en av grunnleggerne av Innkjøpsfondet for Norsk Kunsthåndverk.

## Bibliografi (utvalg)
Opstad forfattet en rekke bøker om kunsthistorie, med vekt på kunsthåndverk.

* en bok om gullsmedfirmaet David-Andersens historie (1976)
* *Norsk art nouveau* (1979)
* *Ny norsk gullsmedkunst* (1983)
* *En ny bevissthet : norsk kunsthåndverk 1970-1990* (1989)
* *Norsk emalje : kunsthåndverk i verdenstoppen* (1994)
* *Paa Trondhjemsk vis : selskapskultur og skjulte matskatter fra 1700 til 1900* (2003)

## Nordenfjeldske Kunstindustrimuseum
Opstad var direktør ved Nordenfjeldske Kunstindustrimuseum fra 1980 til 2013, da han gikk over i en stilling som seniorforsker ved museet.

I mars 2009 rapporterte Adresseavisen at 9 av 16 ansatte ved Nordenfjeldske hadde signert mistillitserklæringer mot direktør Opstad og kontorsjefen. Året etter rapporterte Arbeidstilsynet store Helse, miljø og sikkerhet-mangler på Nordenfjeldske. Opstad hevdet at "Vi har allerede tatt tak i alle punkter og endret dette i tråd med Arbeidstilsynets ønsker", og at "dette er alvorlig personforfølgelse fra Adresseavisens side".

Ved hans sekstiårsdag i 2010 viste museet utstillingen «Merkesteiner» med et utvalg av hans innkjøp av samtidig brukskunst, med vekt på smykkekunst.

## Verv og æresbevisninger
Han satt flere år som medlem i World Crafts Council. I 1997 ble han tildelt Trondheim kommunes kulturpris, og i 1999 mottok han Jennie Colletts minnepris.

## Familie
Opstad var gift med drakthistorikeren Karin Sinding, og han var sønn av kunsthistorikeren og museumsmannen Lauritz Opstad.

## Referanser
Berit Riise

**Berit Riise** (født 1960) er en norsk fotballagent. Riise ble Nordens første kvinnelige FIFA-agent da hun tok agenteksamen høsten 2000.

Riise var gift med Tormod (d. 2026) og har fire barn. Blant dem er fotballspillerne John Arne Riise og Bjørn Helge Riise, som hun hadde med en tidligere partner.

## Bibliografi
* 2012: *Bare en mamma* (selvbiografi), Cappelen Damm – skrevet i samarbeid med Martine Aurdal

## Referanser


## Eksterne lenker
*